गंदे पानी के भराव की समस्या से गुस्साए लोग, पत्थर डालकर लगा दिया जाम
भास्कर संवाददाता | कुचामन सिटी
शहरके सीकर बाइपास बीएसएनएल ऑफिस के पास गंदे पानी के भराव की समस्या से परेशान लोगों का गुस्सा बुधवार सुबह फूट पड़ा। गुस्साए लोगों ने सड़क पर जाम लगाकर विरोध प्रदर्शन शुरू कर दिया।
इससे सड़क पर वाहनों की लंबी कतारें लग गई। हालांकि करीब 20-25 मिनट में ही पुलिस की समझाइश पर लोगों ने जाम खोल दिया। स्थानीय लोगों ने बताया कि गंदे पानी से उन्हें बड़ी समस्याओं का सामना करना पड़ रहा है। शहर में तहसील कार्यालय के पास से सीकर रोड को मिलाने वाली बाइपास सड़क केवल जर्जर हो चुकी है।
वरन बीएसएनएल कार्यालय के निकट सड़क पर जमा होने वाले गंदे पानी से पूरी सड़क तलैया में तब्दील हो गई। अरसे से इस समस्या से जूझने के कारण बुधवार को आस-पास की कॉलोनियों के लोग इकट्ठे हो गए। लोगों ने नगरपालिका प्रशासन के प्रति नाराजगी व्यक्त करते हुए सड़क पर पत्थर और कंटीली झाडिय़ां डालकर रास्ता जाम कर दिया।
इस दौरान ट्रैक्टर और टेम्पो सड़क के बीच खड़े कर दिए। जाम की सूचना मिलते ही कुचामन सिटी पुलिस मौके पहुंच गई। मौके पर मौजूद लोगों से एएसआई बंशीलाला काला राजेश मीणा ने समझाइश की।
कुचामन सिटी. जामलगा रहे लोगों से समझाइश करती पुलिस।
hin_Deva kas_Deva hin_Deva hin_Deva hin_Deva hin_Deva awa_Deva